Publication: Magyar Közlöny
Issue: MK-1998-55 (Year: 1998, Number: 55)
Era: 1990-2004
Section: 192/1997. (XI. 4.) Korm. rendelet (a továbbiakban: R.)
Paragraph Index: 252

(1) A Magyar Köztársaság felsőoktatási intézményeiben államilag finanszírozott képzésben részt vevő külföldi hallgatókat a képesítési követelményekben előírt tanulmányi időszakra, a beiratkozott félévekben az Ftv. 9/A. §-ának (2) bekezdésében meghatározott hallgatói normatíva éves költségvetési törvényben meghatározott összegével azonos mértékű juttatás ösztöndíjként illeti meg. E hallgatók a hallgatói előirányzat terhére biztosítható egyéb juttatásokra a magyar hallgatókkal azonos módon és mértékben jogosultak. Nemzetközi megállapodás, illetőleg kötelezettségvállalás folytán kollégiumi elhelyezésre alanyi jogon jogosultak.

Source: https://magyarkozlony.hu/hivatalos-lapok/7911c1d1a4aeb9a927d004523deee03737c7f6d4/dokumentumok/bd1584df3d8d733ed0940dabce678dda3087828f/letoltes